આ અંગેની પ્રાપ્તવિગતો મુજબ મહારાષ્ટ્રના નંદુરબાર ગામમાં વસતા સો થી વધુ શ્રમિક પરિવારો તાલાલાના ભોજદે ગામે જીતુભાઇ આહિરની વાડીમાં ગોળના રાબડા ચાલતા હોય શેરડી કટાઇના કામ માટે આવેલ હોય આ લોકો પાદરમાં રેવન્યુની પડતર જમીનમાં ઝૂંપડા બાંધીને નિવાસ કરી રહ્યા છે. એક બંધ ઝૂંપડામાં શ્રમિક બાલુભાઇની આઠ વર્ષની પુત્રી શર્મીલા તેની દાદી સાથે નિંદ્રાધીન અવસ્થામાં હતી ત્યારે મધરાતના ત્રણ વાગ્યાની આસપાસ જંગલ વિસ્તારમાંથી એક કદાવર દીપડાએ આવી ચઢી ઝૂંપડામાં પ્રવેશી બાળાને માથાના ભાગેથી ઉપાડી લઇ ગયો હતો.